Il-premju fi flus li rebħu t-tim tan-nisa ta' Chelsea jingħata f'donazzjoni
Ġunju 10, 2020 Chelsea se jkunu qed jagħtu f'donazzjoni l-premju fi flus li jammonta għall-100,000 sterlina li rebħu t-tim tan-nisa tagħhom bir-rebħ tal-kampjonat. Chelsea se jagħtu dawn il-flus f'karità lill-għaqdiet li jgħinu u jappoġġjaw nisa u tfal li jsofru minn abbużi domestiċi. Chelsea ġew ikkonfermati Champions il-Ġimgħa li għaddiet. Emma Hayes, it-Team Manager tat-tim tan-nisa ta' Chelsea qalet li l-għaqda tal-karità li se tibbenefika minn din l-għotja hi waħda għal qalb ħafna l-plejers kollha tat-tim.